
JEGYZŐKÖNYV

Készült:
Kislőd Német Nemzetiségi Önkormányzat Képviselő-testületének 2014. július 23-án 14.00 órakor megtartott rendkívüli, nyilvános üléséről.

Jelen voltak: 

Vidáné Varga Krisztina
elnök

Adonyi Józsefné
elnökhelyettes
Gubai-Szabó Eszter
képviselő
Távolmaradt képviselők:

Draskovics Istvánné
képviselő

Meghívottak:

Somogyi Anna
polgármester

Dobosi Gergely
jegyző

A meghívottak közül megjelent és a napirend tárgyalásánál jelen volt:

Dobosi Gergely
jegyző

Vidáné Varga Krisztina elnök köszöntötte a rendkívüli, nyilvános képviselő-testületi ülésen megjelenteket. A jelenléti ív alapján megállapította, hogy a képviselők közül 3 fő megjelent, 1 fő távolmaradt, így a testület határozatképes.

A rendkívüli, nyilvános ülést megnyitotta.

Az elnök javasolta, hogy a jegyzőkönyv hitelesítésére a testület Adonyi Józsefné elnökhelyettest jelölje ki. A képviselő-testület az elnök javaslatával egyetértett és 3 szavazattal, 0 ellenszavazattal, 0 tartózkodás mellett Adonyi Józsefné elnökhelyettest jelölte ki a testületi ülésről készített jegyzőkönyv hitelesítésére.

Az elnök javasolta, hogy a képviselő-testület a meghívóban szereplő napirendi javaslatot fogadja el.
A képviselő-testület az elnök javaslatával egyetértett és 3 szavazattal, 0 ellenszavazattal, 0 tartózkodás mellett a napirendet az alábbiak szerint elfogadta:

Napirend:

1.) Előterjesztés a nyári Ufbleib megszervezéséről.

Előadó: Vidáné Varga Krisztina elnök

NAPIREND TÁRGYALÁSA

1.) Napirend: Előterjesztés a nyári Ufbleib megszervezéséről.
Előadó: Vidáné Varga Krisztina elnök
(Írásbeli anyag a jegyzőkönyv mellékletét képezi)
Elnök az előterjesztésben foglaltak szerint részletesen tájékoztatta a Képviselő-testületet a nyári Ufbleib megszervezéséről.

Kérdés, hozzászólás nem hangzott el, így elnök javasolta, hogy a Képviselő-testület az előterjesztésben szereplő határozati javaslatot fogadja el.

A Képviselő-testület az elnök javaslatával egyetértett, és 3 szavazattal, 0 ellenszavazattal, 0 tartózkodás mellett a következő határozatot hozta:

Kislőd Német Nemzetiségi Önkormányzat Képviselő-testületének 24/2014. (VII. 23.) számú határozata:

Kislőd Német Nemzetiségi Önkormányzat Képviselő-testülete az "Ufbleib" rendezvénysorozat részeként 2014. július 26-án a kislődi Nyugdíjas Klubbal közösen megrendezi a nyári "Ufbleib"-et. Ennek keretében a képviselő-testület kirándulást szervez a kislődi gyermekeknek a környező bakonyi sváb településekre (Városlőd, Farkasgyepű, Bakonyjákó, Németbánya, Bakonybél), ahol megtekintenék az egyes települések sváb emlékeit, a tájházakat, emlékműveket, s mindazt, ami a környéken élő svábok és őseik életének része volt.

A képviselő-testület a kirándulás költségeit legfeljebb 110.000 forint összegben állapítja meg, amelyet 2014. évi költségvetése terhére megfizet.

A képviselő-testület utasítja az elnököt a szükséges intézkedések megtételére.
Felelős: Vidáné Varga Krisztina elnök

Határidő: azonnal
Egyéb kérdés, hozzászólás nem hangzott el, így elnök az ülést 14.20 órakor berekesztette.

K.m.f.


Vidáné Varga Krisztina
Adonyi Józsefné

elnök
elnökhelyettes

